Kwittanza 2019: L-Aġenzija għall-Appoġġ tal-BEREC (l-Uffiċċju tal-BEREC) Kumitat għall-Kontroll tal-Baġit Deċiżjoni tal-Parlament Ewropew tat-28 ta' April 2021 dwar il-kwittanza għall-implimentazzjoni tal-baġit tal-Aġenzija għall-Appoġġ tal-BEREC (l-Uffiċċju tal-BEREC) għas-sena finanzjarja 2019 (2020/2178(DEC)) Il-Parlament Ewropew, – wara li kkunsidra l-kontijiet annwali finali tal-Aġenzija għall-Appoġġ tal-BEREC (l-Uffiċċju tal-BEREC) għas-sena finanzjarja 2019, – wara li kkunsidra r-rapport annwali tal-Qorti tal-Awdituri dwar l-aġenziji tal-UE għas-sena finanzjarja 2019, flimkien mar-risposti tal-aġenziji, – wara li kkunsidra d-dikjarazzjoni ta' assigurazzjoni dwar l-affidabbiltà tal-kontijiet u l-legalità u r-regolarità tat-tranżazzjonijiet ta' bażi, ipprovduta mill-Qorti tal-Awdituri għas-sena finanzjarja 2019 skont l-Artikolu 287 tat-Trattat dwar il-Funzjonament tal-Unjoni Ewropea, – wara li kkunsidra r-rakkomandazzjoni tal-Kunsill tal-1 ta' Marzu 2021 dwar il-kwittanza li għandha tingħata lill-Aġenzija fir-rigward tal-implimentazzjoni tal-baġit għas-sena finanzjarja 2019 (05793/2021 – C9-0075/2021), – wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea, – wara li kkunsidra r-Regolament (UE, Euratom) Nru 2018/1046 tal-Parlament Ewropew u tal-Kunsill tat-18 ta' Lulju 2018 dwar ir-regoli finanzjarji applikabbli għall-baġit ġenerali tal-Unjoni, li jemenda r-Regolamenti (UE) Nru 1296/2013, (UE) Nru 1301/2013, (UE) Nru 1303/2013, (UE) Nru 1304/2013, (UE) Nru 1309/2013, (UE) Nru 1316/2013, (UE) Nru 223/2014, (UE) Nru 283/2014, u d-Deċiżjoni Nru 541/2014/UE u li jħassar ir-Regolament (UE, Euratom) Nru 966/2012, u b'mod partikolari l-Artikolu 70 tiegħu, – wara li kkunsidra r-Regolament (UE) 2018/1971 tal-Parlament Ewropew u tal-Kunsill tal-11 ta' Diċembru 2018 li jistabbilixxi l-Korp ta' Regolaturi Ewropej għall-Komunikazzjonijiet Elettroniċi (BEREC) u l-Aġenzija għall-Appoġġ tal-BEREC (l-Uffiċċju tal-BEREC), li jemenda r-Regolament (UE) 2015/2120 u li jħassar ir-Regolament (KE) Nru 1211/2009, u b'mod partikolari l-Artikolu 28 tiegħu, – wara li kkunsidra r-Regolament Delegat tal-Kummissjoni (UE) 2019/715 tat-18 ta' Diċembru 2018 dwar ir-regolament finanzjarju qafas għall-korpi mwaqqfin skont it-TFUE u t-Trattat Euratom u msemmija fl-Artikolu 70 tar-Regolament (UE, Euratom) 2018/1046 tal-Parlament Ewropew u tal-Kunsill, u b'mod partikolari l-Artikolu 105 tiegħu, – wara li kkunsidra l-Artikoli 32 u 47 tar-Regolament ta' Delega tal-Kummissjoni (UE) Nru 1271/2013 tat-30 ta' Settembru 2013 dwar Regolament Finanzjarju ta' qafas għall-korpi msemmija fl-Artikolu 208 tar-Regolament (UE, Euratom) Nru 966/2012 tal-Parlament Ewropew u tal-Kunsill, – wara li kkunsidra l-Artikolu 100 u l-Anness V tar-Regoli ta' Proċedura tiegħu, – wara li kkunsidra r-rapport tal-Kumitat għall-Kontroll tal-Baġit (A9-0082/2021), Jagħti l-kwittanza lid-Direttur tal-Aġenzija għall-Appoġġ tal-BEREC (l-Uffiċċju tal-BEREC) għall-implimentazzjoni tal-baġit tal-Aġenzija għas-sena finanzjarja 2019; Jippreżenta l-kummenti tiegħu fir-riżoluzzjoni t'hawn taħt; Jagħti istruzzjonijiet lill-President tiegħu biex jgħaddi din id-deċiżjoni, kif ukoll ir-riżoluzzjoni li hija parti integrali minnha, lid-Direttur tal-Aġenzija għall-Appoġġ tal-BEREC (l-Uffiċċju tal-BEREC), lill-Kunsill, lill-Kummissjoni u lill-Qorti tal-Awdituri, u biex jiżgura li jiġu ppubblikati f'Il-Ġurnal Uffiċjali tal-Unjoni Ewropea (serje L). Deċiżjoni tal-Parlament Ewropew tat-28 ta' April 2021 dwar l-għeluq tal-kontijiet tal-Aġenzija għall-Appoġġ tal-BEREC (l-Uffiċċju tal-BEREC) għas-sena finanzjarja 2019 (2020/2178(DEC)) Il-Parlament Ewropew, – wara li kkunsidra l-kontijiet annwali finali tal-Aġenzija għall-Appoġġ tal-BEREC (l-Uffiċċju tal-BEREC) għas-sena finanzjarja 2019, – wara li kkunsidra r-rapport annwali tal-Qorti tal-Awdituri dwar l-aġenziji tal-UE għas-sena finanzjarja 2019, flimkien mar-risposti tal-aġenziji, – wara li kkunsidra d-dikjarazzjoni ta' assigurazzjoni dwar l-affidabbiltà tal-kontijiet u l-legalità u r-regolarità tat-tranżazzjonijiet ta' bażi, ipprovduta mill-Qorti tal-Awdituri għas-sena finanzjarja 2019 skont l-Artikolu 287 tat-Trattat dwar il-Funzjonament tal-Unjoni Ewropea, – wara li kkunsidra r-rakkomandazzjoni tal-Kunsill tal-1 ta' Marzu 2021 dwar il-kwittanza li għandha tingħata lill-Aġenzija fir-rigward tal-implimentazzjoni tal-baġit għas-sena finanzjarja 2019 (05793/2021 – C9-0075/2021), – wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea, – wara li kkunsidra r-Regolament (UE, Euratom) Nru 2018/1046 tal-Parlament Ewropew u tal-Kunsill tat-18 ta' Lulju 2018 dwar ir-regoli finanzjarji applikabbli għall-baġit ġenerali tal-Unjoni, li jemenda r-Regolamenti (UE) Nru 1296/2013, (UE) Nru 1301/2013, (UE) Nru 1303/2013, (UE) Nru 1304/2013, (UE) Nru 1309/2013, (UE) Nru 1316/2013, (UE) Nru 223/2014, (UE) Nru 283/2014, u d-Deċiżjoni Nru 541/2014/UE u li jħassar ir-Regolament (UE, Euratom) Nru 966/2012, u b'mod partikolari l-Artikolu 70 tiegħu, – wara li kkunsidra r-Regolament (UE) 2018/1971 tal-Parlament Ewropew u tal-Kunsill tal-11 ta' Diċembru 2018 li jistabbilixxi l-Korp ta' Regolaturi Ewropej għall-Komunikazzjonijiet Elettroniċi (BEREC) u l-Aġenzija għall-Appoġġ tal-BEREC (l-Uffiċċju tal-BEREC), li jemenda r-Regolament (UE) 2015/2120 u li jħassar ir-Regolament (KE) Nru 1211/2009, u b'mod partikolari l-Artikolu 28 tiegħu, – wara li kkunsidra r-Regolament Delegat tal-Kummissjoni (UE) 2019/715 tat-18 ta' Diċembru 2018 dwar ir-regolament finanzjarju qafas għall-korpi mwaqqfin skont it-TFUE u t-Trattat Euratom u msemmija fl-Artikolu 70 tar-Regolament (UE, Euratom) 2018/1046 tal-Parlament Ewropew u tal-Kunsill, u b'mod partikolari l-Artikolu 105 tiegħu, – wara li kkunsidra l-Artikoli 32 u 47 tar-Regolament ta' Delega tal-Kummissjoni (UE) Nru 1271/2013 tat-30 ta' Settembru 2013 dwar Regolament Finanzjarju ta' qafas għall-korpi msemmija fl-Artikolu 208 tar-Regolament (UE, Euratom) Nru 966/2012 tal-Parlament Ewropew u tal-Kunsill, – wara li kkunsidra l-Artikolu 100 u l-Anness V tar-Regoli ta' Proċedura tiegħu, – wara li kkunsidra r-rapport tal-Kumitat għall-Kontroll tal-Baġit (A9-0082/2021), Japprova l-għeluq tal-kontijiet tal-Aġenzija għall-Appoġġ tal-BEREC (l-Uffiċċju tal-BEREC) għas-sena finanzjarja 2019; Jagħti istruzzjonijiet lill-President tiegħu biex jgħaddi din id-deċiżjoni lid-Direttur tal-Aġenzija għall-Appoġġ tal-BEREC (l-Uffiċċju tal-BEREC), lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f'Il-Ġurnal Uffiċjali tal-Unjoni Ewropea (serje L). Riżoluzzjoni tal-Parlament Ewropew tad-29 ta' April 2021 li tinkludi l-kummenti li jagħmlu parti integrali mid-deċiżjoni dwar il-kwittanza għall-implimentazzjoni tal-baġit tal-Aġenzija għall-Appoġġ tal-BEREC (l-Uffiċċju tal-BEREC) għas-sena finanzjarja 2019 (2020/2178(DEC)) Il-Parlament Ewropew, – wara li kkunsidra d-deċiżjoni tiegħu dwar il-kwittanza għall-implimentazzjoni tal-baġit tal-Aġenzija għall-Appoġġ tal-BEREC għas-sena finanzjarja 2019, – wara li kkunsidra l-Artikolu 100 u l-Anness V tar-Regoli ta' Proċedura tiegħu, – wara li kkunsidra r-rapport tal-Kumitat għall-Kontroll tal-Baġit (A9-0082/2021), A. billi, skont id-dikjarazzjoni tad-dħul u tan-nefqa tagħha, il-baġit finali tal-Aġenzija għall-Appoġġ tal-BEREC (l-"Uffiċċju tal-BEREC") għas-sena finanzjarja 2019 kien ta' EUR 5 653 185, li jirrappreżenta żieda ta' 30,53 % meta mqabbel mal-2018, li prinċipalment jirrappreżenta żieda fil-persunal; billi l-baġit tal-Uffiċċju tal-BEREC huwa kompletament derivat mill-baġit tal-Unjoni; B. billi l-Qorti tal-Awdituri (il-"Qorti"), fir-rapport tagħha dwar il-kontijiet annwali tal-Uffiċċju tal-BEREC għas-sena finanzjarja 2019 (ir-"rapport tal-Qorti"), tistqarr li l-Qorti kisbet aċċertament raġonevoli li l-kontijiet annwali tal-Uffiċċju tal-BEREC huma affidabbli u li t-tranżazzjonijiet ta' bażi huma legali u regolari; Ġestjoni baġitarja u finanzjarja Jinnota b'sodisfazzjon li l-isforzi ta' monitoraġġ baġitarju matul is-sena finanzjarja 2019 irriżultaw f'rata ta' implimentazzjoni tal-baġit ta' 99,93 %, li tirrappreżenta żieda ta' 0,07 % meta mqabbla mal-2018; jinnota li r-rata ta' eżekuzzjoni tal-approprjazzjonijiet ta' pagament kienet ta' 82,68 %, li tirrappreżenta tnaqqis ta' 0,69 % meta mqabbla mal-2018; Jinnota bi tħassib li l-Uffiċċju tal-BEREC baqa' jiġi affettwat minn dawran għoli tal-persunal, li joħloq riskju serju għall-implimentazzjoni tal-programm ta' ħidma tal-Uffiċċju tal-BEREC; jinnota li, barra minn hekk, wara l-istabbiliment ta' postijiet ġodda biex jiġi indirizzat il-mandat il-ġdid tal-Uffiċċju tal-BEREC stabbilit fir-Regolament (UE) 2018/1971, l-Uffiċċju tal-BEREC irnexxielu jiżgura reklutaġġ rapidu ta' 13-il membru tal-persunal addizzjonali ġdid (tliet aġenti temporanji, seba' aġenti kuntrattwali u tliet esperti nazzjonali sekondati); Prestazzjoni Jinnota li l-Uffiċċju tal-BEREC juża diversi tipi ta' metriċi bħala indikaturi ewlenin tal-prestazzjoni biex jivvaluta l-valur miżjud ipprovdut mill-attivitajiet tiegħu u jtejjeb il-ġestjoni tal-baġit tiegħu, bħal indikatur ta' persunal suffiċjenti (persunal ippjanat kontra dak attwali), il-kwalità tal-appoġġ lill-Uffiċċju tal-BEREC u lill-gruppi ta' ħidma tiegħu u r-rata ta' disponibbiltà tal-għodod ta' appoġġ; Jinnota bi tħassib li l-Uffiċċju tal-BEREC ma jikkondividix riżorsi ma' aġenziji oħra tal-Unjoni, minħabba r-riżorsi proprji limitati tiegħu kif iddikjarat mill-Uffiċċju tal-BEREC; jinnota bi tħassib li l-Uffiċċju tal-BEREC ma setax isib sieħeb għall-previżjoni tal-funzjonijiet tal-koordinatur tal-kontroll intern u tal-uffiċjal tas-sigurtà; jinnota li l-Uffiċċju tal-BEREC beda proġett konġunt, iffirmat fl-2019, għall-kondiviżjoni tal-infrastruttura tal-IT ma' diversi intrapriżi konġunti; jilqa' dan il-proġett konġunt u jħeġġeġ lill-Uffiċċju tal-BEREC ikompli jesplora modi possibbli ta' esternalizzazzjoni tal-kompiti tiegħu u kollaborazzjoni fuq kompiti li jikkoinċidu ma' aġenziji, uffiċċji u korpi oħra tal-Unjoni; Jistieden lill-Uffiċċju tal-BEREC ikompli jiżviluppa s-sinerġiji tiegħu u jżid il-kooperazzjoni u l-iskambju tal-aħjar prattiki mal-aġenziji l-oħra tal-Unjoni bil-għan li jtejjeb l-effiċjenza (ir-riżorsi umani, il-ġestjoni tal-bini, is-servizzi tal-IT u s-sigurtà); Jisħaq fuq l-importanza li tiżdied id-diġitalizzazzjoni tal-Uffiċċju tal-BEREC f'termini ta' proċeduri ta' operazzjonijiet u ġestjoni interni; jisħaq fuq il-ħtieġa li l-Uffiċċju tal-BEREC ikompli jkun proattiv f'dak ir-rigward sabiex jiġi evitat distakk diġitali bejn l-aġenziji tal-Unjoni akkost ta' kollox; jiġbed l-attenzjoni, madankollu, għall-ħtieġa li jittieħdu l-miżuri ta' sigurtà kollha meħtieġa biex jiġi evitat kwalunkwe riskju għas-sigurtà online tal-informazzjoni pproċessata; Politika dwar il-persunal Jinnota li fil-31 ta' Diċembru 2019, it-tabella tal-persunal ġiet implimentata fil-livell ta' 87,50 %, bil-ħatra ta' 14-il aġent temporanju minn 16-il aġent temporanju awtorizzati skont il-baġit tal-Unjoni (meta mqabbel għal 14-il post awtorizzat fl-2018); jinnota li, barra minn hekk, 18-il aġent kuntrattwali u sitt esperti nazzjonali sekondati kienu jaħdmu għall-Uffiċċju tal-BEREC fl-2019; Jinnota bi tħassib li sal-31 ta' Diċembru 2019 il-bilanċ bejn il-ġeneri fil-livell tal-persunal kien naqas bi 8 % meta mqabbel mal-2018 (44 % nisa u 56 % irġiel fl-2019 meta mqabbel ma' 52 % nisa u 48 % irġiel fl-2018) u f'karigi ta' maniġment intermedju (33 % nisa u 67 % irġiel fl-2019 meta mqabbel ma' 50 % nisa u 50 % irġiel fl-2018); jitlob lill-Uffiċċju tal-BEREC jiżgura li fil-futur ikun hemm bilanċ bejn il-ġeneri fil-livell tal-persunal u tal-maniġment intermedju; jinsab imħasseb li l-bilanċ bejn il-ġeneri ma nkisibx fost il-membri tal-bord maniġerjali, b'7 nisa biss fost 28 membru; jitlob, f'dak ir-rigward, lill-Kummissjoni u lill-Istati Membri jqisu l-importanza li jiżguraw bilanċ bejn il-ġeneri meta jinnominaw lill-membri tagħhom fil-bord maniġerjali tal-Uffiċċju tal-BEREC; jinnota li ntlaħaq bilanċ ġeografiku, bl-Uffiċċju tal-BEREC jimpjega 32 membru tal-persunal minn 13-il Stat Membru; Jinnota bi tħassib li fl-2019 il-perjodu medju ta' impjieg fl-Uffiċċju tal-BEREC fi snin kien ta' 2,68 biss, meta mqabbel ma' 2,7 fl-2018; jifhem li l-Uffiċċju tal-BEREC qed isibha diffiċli biex jattira l-professjonisti, fost l-oħrajn minħabba l-koeffiċjent ta' korrezzjoni tas-salarji relattivament baxx tal-pajjiż ospitanti (78,6 % fl-2019, meta mqabbel ma' 74,9 % fl-2018); jirrikonoxxi li l-Uffiċċju tal-BEREC qed jaħdem kontinwament biex itejjeb il-kundizzjonijiet tal-impjieg għall-persunal tiegħu u japplika miżuri oħra ta' mitigazzjoni u jistieden lill-Uffiċċju tal-BEREC jirrapporta lill-awtorità ta' kwittanza dwar il-progress li sar f'dak ir-rigward; Jinnota mir-rapport tal-Qorti, fir-rigward tal-azzjonijiet ta' segwitu għall-osservazzjonijiet tas-snin preċedenti, li l-Uffiċċju tal-BEREC għadu dipendenti mir-riżorsi esterni u minn kumpanija waħda b'mod partikolari għal diversi tipi ta' servizzi (bħall-appoġġ klerikali u segretarjali, l-organizzazzjoni tal-avvenimenti u l-benesseri u l-integrazzjoni tal-persunal), li joħloq riskju għall-kontinwità tan-negozju; Jinsab imħasseb dwar id-daqs kbir tal-bord maniġerjali tal-Uffiċċju tal-BEREC, fatt li jikkomplika l-proċess deċiżjonali u jiġġenera spejjeż amministrattivi konsiderevoli; Jinkoraġġixxi lill-Uffiċċju tal-BEREC jimmira li jiżviluppa qafas ta' politika fit-tul dwar ir-riżorsi umani li jindirizza l-bilanċ bejn ix-xogħol u l-ħajja privata, il-gwida tul il-ħajja u l-iżvilupp tal-karriera, il-bilanċ bejn il-ġeneri, it-telexogħol, il-bilanċ ġeografiku kif ukoll ir-reklutaġġ u l-integrazzjoni ta' persuni b'diżabbiltà; Jinnota bi tħassib is-sejbiet mir-rapport tal-Qorti rigward qafas ta' kuntratt ta' servizz b'valur stmat ta' EUR 200 000 iffirmat f'Mejju 2019, relatati mat-titjib meħtieġ fil-proċedura għar-riċeviment u r-reġistrazzjoni tad-dettalji tal-offerti, il-pussess ta' dokumentazzjoni suffiċjenti għall-evalwazzjoni tal-offerti u l-konformità mat-trasparenza fil-proċedura tal-akkwist biex jiġu esklużi l-kunflitti ta' interess; jinnota mir-risposta tal-Uffiċċju tal-BEREC li l-offerenti kollha ngħataw l-opportunità li jagħmlu osservazzjonijiet jew li jappellaw, iżda ma sar l-ebda appell; jinnota li l-uffiċjal awtorizzanti vvaluta mill-ġdid il-fatti u kkonkluda li ma kien hemm l-ebda riskju ta' kunflitti ta' interess; Jinnota bi tħassib mir-rapport tal-Qorti, li f'Diċembru 2018 u f'Jannar 2019, l-Uffiċċju tal-BEREC iffirma żewġ kuntratti qafas għall-għoti ta' taħriġ lingwistiku b'valur totali massimu kkombinat ta' EUR 200 000; jinnota, madankollu, li l-proċedura kienet difettuża minħabba n-nuqqas ta' analiżi tal-ħtiġijiet u analiżi tas-suq u n-nuqqas ta' dikjarazzjonijiet ta' kunflitti ta' interess tal-membri tal-kumitat ta' għażla; jinnota mir-risposta tal-Uffiċċju tal-BEREC li l-proċedura tal-akkwist inkwistjoni seħħet meta l-Uffiċċju tal-BEREC uża l-mudell deċentralizzat tal-akkwist, filwaqt li mill-1 ta' Lulju 2019 ġiet stabbilita proċedura ċentralizzata tal-akkwist; Jinnota mir-rapport tal-Qorti, rigward is-segwitu tal-osservazzjonijiet tas-snin preċedenti, li sal-aħħar tal-2017 l-Uffiċċju tal-BEREC kien introduċa sejħiet għall-offerti elettroniċi għal ċerti proċeduri iżda kien għadu ma implimentax il-fatturazzjoni elettronika u s-sottomissjoni elettronika ta' offerti; jinnota mir-risposta tal-Uffiċċju tal-BEREC li s-sottomissjoni elettronika ta' offerti ġiet introdotta fl-2019 u li l-on-boarding tal-fatturazzjoni elettronika għadu għaddej u jiddependi mid-disponibbiltà tas-servizzi tal-Kummissjoni; Jinnota bi tħassib li l-Uffiċċju tal-BEREC ma kienx f'pożizzjoni li jniedi ħames proċeduri tal-akkwist ippjanati għall-2019 minħabba nuqqas ta' persunal biex joperahom jew minħabba tibdil fl-ippjanar u l-ħtiġijiet u li konsegwentement 44 % biss tal-kuntratti mill-pjan ta' akkwist ġew iffirmati, u li huwa ferm taħt ir-rata fil-mira ta' 90 %; jinnota li l-Uffiċċju tal-BEREC organizza taħriġ intern fl-2019 dwar il-kitba ċara tal-ispeċifikazzjonijiet tekniċi tal-proċess tal-akkwist; Prevenzjoni u ġestjoni tal-kunflitti ta' interess u t-trasparenza Jinnota l-miżuri eżistenti tal-Uffiċċju tal-BEREC u l-isforzi kontinwi biex jiżgura t-trasparenza, il-prevenzjoni u l-ġestjoni tal-kunflitti ta' interess; jinnota b'sodisfazzjon li l-bord maniġerjali tal-Uffiċċju tal-BEREC adotta regoli dwar il-prevenzjoni u l-ġestjoni tal-kunflitti ta' interess fir-rigward tal-membri tal-bord maniġerjali (id-Deċiżjoni Nru MB/2019/16); abbażi ta' dawk ir-regoli l-ġodda l-membri tal-bord għandhom jissottomettu s-CVs tagħhom flimkien mad-dikjarazzjonijiet ta' interess, li jiġu ppubblikati fuq is-sit web tal-Uffiċċju tal-BEREC; jirrikonoxxi li s-CVs tal-biċċa l-kbira tal-membri tal-bord huma ppubblikati fuq is-sit web tiegħu; jinnota, madankollu, bi tħassib li l-Uffiċċju tal-BEREC għadu ma jippubblikax is-CVs u d-dikjarazzjonijiet ta' interess tal-membri kollha tal-bord fuq is-sit web tiegħu u li mhux il-membri kollha tal-bord jirrispettaw ir-regoli l-ġodda; jistieden lill-Uffiċċju tal-BEREC jieħu l-miżuri xierqa biex jiżgura li r-regoli interni jiġu segwiti fil-livelli kollha tal-Uffiċċju tal-BEREC; jistieden lill-Uffiċċju tal-BEREC jippubblika s-CVs u d-dikjarazzjonijiet ta' interess tal-membri kollha tal-bord maniġerjali u jinforma lill-Parlament Ewropew bil-miżuri meħuda f'dan ir-rigward; Jissottolinja l-fatt li l-qafas etiku attwali li japplika għall-istituzzjonijiet u l-aġenziji tal-Unjoni jbati minn żvantaġġi konsiderevoli minħabba l-frammentazzjoni tiegħu u n-nuqqas ta' konsistenza bejn id-dispożizzjonijiet eżistenti; jenfasizza li dawn il-kwistjonijiet għandhom jiġu indirizzati billi jiġi stabbilit qafas etiku komuni, li jiżgura l-applikazzjoni ta' standards etiċi għoljin għall-istituzzjonijiet u għall-aġenziji kollha tal-Unjoni; Jissottolinja li ċerti uffiċjali jimlew dikjarazzjonijiet ta' nuqqas ta' kunflitti ta' interess u jipprovdu awtovalutazzjonijiet fir-rigward tar-rispett tal-istandards etiċi; jenfasizza, madankollu, li tali awtodikjarazzjonijiet u awtovalutazzjonijiet mhumiex biżżejjed u li għalhekk huwa meħtieġ skrutinju addizzjonali; Jinnota li fl-2019, l-Uffiċċju tal-BEREC wettaq eżerċizzju intern biex jivvaluta s-sistemi ta' kontroll intern tiegħu, u kkonkluda li dawn ġew implimentati b'mod effettiv; jinnota madankollu bi tħassib in-nuqqasijiet fil-kontroll intern identifikati mill-Qorti rigward il-proċeduri tal-akkwist, li jeħtieġ li jitqiesu wkoll fil-valutazzjoni mill-Uffiċċju tal-BEREC tas-sistema ta' kontroll intern tiegħu; Jinnota li fl-2019 is-servizz tal-awditjar intern tal-Kummissjoni ħareġ rapport tal-awditjar dwar "Akkwist, missjonijiet, u rimborż ta' esperti", li kien segwit minn pjan ta' azzjoni korrettiva bil-għan li jiġu implimentati r-rakkomandazzjonijiet kollha fl-2020 u fl-2021; Kummenti oħra Jinnota li l-Uffiċċju tal-BEREC wettaq analiżi tal-impatt probabbli tad-deċiżjoni tar-Renju Unit li joħroġ mill-Unjoni u identifika l-passi ta' mitigazzjoni meħtieġa; jinnota li l-Uffiċċju tal-BEREC m'għandu l-ebda membru tal-persunal b'ċittadinanza tar-Renju Unit biss u li m'hemm l-ebda riskji relatati ma' kwistjonijiet ta' riżorsi umani; Jirrimarka li huwa meħtieġ approċċ kumpless sabiex is-siti web tal-aġenziji, l-uffiċċji u l-korpi tal-Unjoni jsiru aċċessibbli għal persuni b'diżabbiltà, kif previst fid-Direttiva (UE) 2016/2102, inkluż id-disponibbiltà tal-lingwi tas-sinjali nazzjonali; jissuġġerixxi li l-organizzazzjonijiet li jirrappreżentaw lill-persuni b'diżabbiltà jiġu involuti f'dan il-proċess; Jappella lill-Uffiċċju tal-BEREC jikkonċentra aktar fuq it-tixrid mal-pubbliku tar-riżultati tar-riċerka tiegħu; Jirreferi, rigward kummenti oħrajn ta' natura orizzontali li jakkumpanjaw id-deċiżjoni tiegħu dwar il-kwittanza, għar-riżoluzzjoni tiegħu tad-29 ta' April 2021 dwar il-prestazzjoni, il-ġestjoni finanzjarja u l-kontroll tal-aġenziji.
Extracted from TA-9-2021-0202_MT.docx